Rallye Dakar:
Sainz udbygger føringen
SRP – 11. januar 2009

Spanieren Carlos Sainz kørte endnu en etapesejr hjem til sig selv og Volkswagen teamet, da han efter pausedagen i Rallye Dakar kom hurtigste igennem rallyets ottende etape. Han distancerede sin team-kammerat, Dieter Depping med over 4 minutter og udbyggede ved samme lejlighed føringen i rallyet til små 11 minutter.
Et forspring på bare 11 minutter efter at have tilbagelagt et halvt Dakar, er imidlertid meget lille. En formildende omstændighed er det, at bilerne på de efterfølgende to placeringer også er Volkswagens. Men Giniel de Villiers på 5. pladsen i dag og samlet 2’er havde også sine problemer undervejs, fordi han ikke kunne komme forbi Robby Gordons store 2-hjulstrukne monster Hummer H3.
Interessant, for havde de Villiers ikke haft den ”spærring” på vejen havde afstanden imellem ham og Sainz formentlig været væsentlig mindre.

Dieter Deppings 2. plads er værdifuld for ham selv, men sammenlagt er han placeret langt tilbage, fordi han tidligere i rallyet var plaget af tekniske problemer. 

Mark Miller fra USA, også i VW Race Touareg, blev 3’er på etapen og er fortsat 3’er sammenlagt. Det samme gælder eneste tiloversblevne Mitsubishi Racing Lancer, kørt af spanieren Nani Roma. Roma har kørt et usædvanlig stabilt løb helt uden problemer og er trods fjerde pladsen blot en halv times tid efter den førende Sainz. Det er ikke utænkeligt at Mitsubishi alligevel får en podieplacering – der skal ikke mange fejltagelser til hos VW-kørerne, før muligheden kan blive realiseret.
Mandag fortsætter rallyet mod nord i Chile fra La Serena til Copiapo. Igen kommer deltagerne til at opleve de kæmpemæssige sydamerikanske sanddyner i Atacama ørkenen, som har ry for at være den mest tørre ørken i verden. I alt skal der køres små 450 kilometer hastighedsetape.

Resultat af dagens etape, Rallye Dakar 2009:

1. Carlos Sainz/Michel Perin (SPA/FRA), Volkswagen Race Touareg 2, 3t47m19s
2. Dieter Depping/Timo Gottschalk (GER/GER), Volkswagen Race Touareg 2, +4m02s

3. Mark Miller/Ralph Pitchford (USA/SAF), Volkswagen Race Touareg 2, +4m12s
4. Nani Roma/Lucas Cruz Senra (SPA/SPA), Mitsubishi Racing Lancer, +4m15s

5. Giniel de Villiers/Dirk von Zitzewitz (SAF/GER), Volkswagen Race Touareg 2, +10m48s

6. Guerlain Chicherit/Matthieu Baumel (FRA/FRA), BMW X3 CC, 11m32s
Stillingen i Rallye Dakar d. 11. januar 2009:

1. Carlos Sainz/Michel Perin (SPA/FRA), Volkswagen Race Touareg 2, 27t29m59ss
2. Giniel de Villiers/Dirk von Zitzewitz (SAF/GER), Volkswagen Race Touareg 2, +10m57s
3. Mark Miller/Ralph Pitchford (USA/SAF), Volkswagen Race Touareg 2, +18m05s
4. Nani Roma/Lucas Cruz Senra (SPA/SPA), Mitsubishi Racing Lancer, +33m31s
5. Robby Gordon/Andy Grider (USA/USA), Hummer H3, 1t32m01s
6. Krzysztof Holowczyc/Jean-Marc Fortin (POL/BEL), Nissan Navara, 2t57m05s
Fotos:

Volkswagens Motorsportsdirektør, danskeren Kris Nissen, er tilfreds: 3 race Touaregs på de første tre pladser i rallye Dakar efter søndagens ottende etape.
Nani Roma følger fortsat godt med i sin Mitsubishi Racing Lancer. Han ligger også 4’er i Rallye Dakar efter søndagens ottende etape.
